Crna Gora

Adresa: Karađorđeva bb,

81000 Podgorica, Crna Gora

tel: +382 20 242 530

fax: +382 20 242 329

kabinet@gov.me

Vlada Crne Gore

Predsjednik Vlade

Broj: 01-076/24-4477

Podgorica, 18.12.2024. godine

Klub poslanika Građanski pokret URA

Poslanik, g-din Dritan Abazović

POSLANIČKO PITANJE

Poštovani,

Kako opravdavate imenovanje novog šefa ANB-a, po zanimanju pomorca, koji je do skoro imao državljanstvo druge države? Da li je ovo nastavak urušavanja nacionalne bezbjednosti ili vrhunac Vaše obećane meritokratije?

ODGOVOR

Poslaniče Abazoviću,

Da bih nešto pravdao prvo bih morao da pogriješim. U slučaju izbora direktora Agencije za nacionalnu bezbjednost to svakako nije slučaj.

Takođe je, dozvolićete mi, o urušavanju nacionalne bezbjednosti nakon Vašeg mandata u Vladi, nesuvislo govoriti. Na temelju rezultata, imenovanja i bezbjednosne situacije koju ste ostavili za sobom, bez imalo uvrede, najmanje ste pozvani da preispitujete bilo čiju sposobnost i kredibilitet.

Elem, sa postavljenjem gospodina Janovića i promjenama u vrhu Uprave policije, mogu se očekivati opsežne reforme i nikada snažnija borba protiv svih oblika kriminala.

To se, razumijem, neće svakom ugoditi, a ovih dana najvokalniji su oni koji imaju i najviše razloga za brigu.

S poštovanjem,

PREDSJEDNIK VLADE

Milojko Spajić